b'\n_START_ARTICLE_\nTaytay (Palawan)\n_START_PARAGRAPH_\nTaytay (Bayan ng Taytay) er en kommune i Filippinene. Kommunen tilh\xc3\xb8rer provinsen Palawan og ligger nord p\xc3\xa5 \xc3\xb8ya ved samme navn som provinsen. Folkemengden er p\xc3\xa5 75\xc2\xa0165 innbyggere (1. august 2015).\n_START_SECTION_\nHistorie\n_START_PARAGRAPH_\nF\xc3\xb8r den spanske koloniseringen var konged\xc3\xb8mmet Taytay regjert av en monark som ble fulgt over alt han dro av ti skrivere. De overlevende mannskaper fra Ferdinand Magellans skip holdt Taytays konge og dronning som gisler etter at de flyktet fra nederlaget de led i slaget ved Mactan, der Magellan ble drept. De trengte flere forsyninger f\xc3\xb8r de fortsatte mot Molukkene der de ville finne hjelp fra portugiserne. Sm\xc3\xa5kongen og hans folk im\xc3\xb8tekom deres krav, og gav dem til og mer mere matforsyninger ernn de hadde bedt om. Dette ble nedtegnet av Magellans kronik\xc3\xb8r Antonio Pigafetta, som var med p\xc3\xa5 ett av skipene._NEWLINE_Pigafetta noterte seg ogs\xc3\xa5 en merkelig foreteelse i konged\xc3\xb8mmet. De innf\xc3\xb8dte var glad i hanekamp, og dette var noe nytt - det var lenge f\xc3\xb8r noe slikt ble sett i moderne tid p\xc3\xa5 den vestlige halvkule._NEWLINE_I 1738 bygde spanjolene i Taytay festningen Fuerza de Santa Isabel, og den tjente som beskyttelse mot moro-pirater p\xc3\xa5 r\xc3\xb8vertokt p\xc3\xa5 1700-tallet. _NEWLINE_En campus for Palawan State University ligger i Taytay.'